Foto: ANSA Italiya markazidagi Gran-Sasso tog‘li massivida qor ko‘chkisi ostida qolgan Rigopiano di Farindola mehmonxonasida 23 kishi bedarak yo‘qolgan hisoblanmoqda. Bu haqda Peskara shahri prefekturasiga iqtibos keltirgan holda ANSA axborot agentligi xabar bermoqda. "Mehmonxonaning rasmiy ro‘yxatlari va boshqa ma’lumotlarga ko‘ra, 23 kishi bedarak yo‘qolgan hisoblanmoqda", deb aytildi xabarda. Shu bilan birga bu raqamlar aniqlashtirilishi kerak va yakuniy hisoblanmaydi. Avvalroq halok bo‘lganlar soni 5 kishiga yetgani ma’lum qilingandi. 11 kishi tirik topilgan. Ulardan ikki nafari qor va vayronalar ostidan chiqarib olinishi kerak. "Qidiruv-qutqaruv operatsiyasi og‘ir kechmoqda", deb aytildi xabarda. 18 yanvarda zilzila va kuchli qor yog‘ishlar sababli yuzaga kelgan kuchli ko‘chki 1200 metr balandlikda joylashgan 4-qavatli Rigopiano mehmonxonasini butkul bosib qolgandi.